
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 187 

~~~ 16 Σεπτεμβρίου 1999 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

217. Εκπροσώπηση Δημοσίου σε δίκες κατά πράξεων 


των τελωνειακών αρχών Αθήνας, Πειραιά και 

Θεσσαλονίκης. 1 

218. Τροποποίηση διατάξεων του Π.Δ/τος 609/1985 
(ΦΕΚ 223 Α'). 2 


ΠΡΟΕΔ ΡΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 217 

Εκπροσώπηση Δημοσίου σε δίκες κατά πράξεων των 
τελωνειακών αρχών Αθήνας, Πειραιά και Θεσσαλονίκης. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 4 του άρθρου 25 του Ν. 2717/1999 
«Κώδικας Διοικητικής Δικονομίας» (Α' 97). 

β) Του άρθρου 29 Α' του Ν.1558/1985, όπως συμπλη¬ 
ρώθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

3. Τη 336/1999 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Οικονομικών 
και Δικαιοσύνης, αποφασίζουμε: 

Αρθρο μόνο 

Σε δίκες κατά πράξεων των τελωνειακών αρχών Αθήνας 
Πειραιά και Θεσσαλονίκης, το Δημόσιο μπορεί να εκπρο¬ 
σωπηθεί ενώπιον των τακτικών διοικητικών δικαστηρίων, 
οποιουδήποτε βαθμού, από ανώτερο υπάλληλο της αμέ¬ 


σως προϊστάμενης διεύθυνσης καθεμιάς από τις αρχές 
αυτές. 

Στον Υπουργό Οικονομικών, αναθέτουμε τη δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 3 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΓΙΑΝΝΟΠΟΥΛΟΣ 
-Φ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 218 
Τροποποίηση διατάξεων του Π.Δ/τος 609/1985 
(ΦΕΚ 223 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 παρ. 8, 8 παρ. 5,6 παρ. 
7,18 παρ. 1 και 19 παρ. 2του Ν. 1418/1984 (ΦΕΚ 23 Α'). 

2. Τις διατάξεις του άρθρου 29 Α' του Ν.1558/1985 (Α' 
137), το οποίο προστέθηκε με το άρθρο 27 του Ν. 
2081/1992 (Α' 154) και τροποποιήθηκε με το άρθρο 1 παρ. 
2α του Ν.2469/1997 (Α'38). 

3. Το γεγονός ότι το παρόν Π.Δ/γμα δεν προκαλεί δα¬ 
πάνη σε βάρος του κρατικού προϋπολογισμού. 

4. Την αριθμ. 199/1999 γνωμοδότηση του Συμβουλίου 
της Επικράτειας μετά από πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε : 

Άρθρο 1 

Επιχειρήσεις Κατασκευής των Έργων 

1. Το δεύτερο εδάφιο της παραγράφου 6 του άρθρου 2 
του Π.Δ. 609/85 (ΦΕΚ 223 Α'), αντικαθίσταται ως εξής: 

«Για την εφαρμογή του προηγούμενου εδαφίου τα πο¬ 
σοστά των απρόβλεπτων δαπανών (απρόβλεπτα) λαμβά- 
νονται υποχρεωτικά υπόψη όπως αυτά καθορίζονται με 
την απόφαση του Υπουργού ΠΕΧΩΔΕ που εκδίδεται κατ’ 
εξουσιοδότηση της παραγράφου 3 του άρθρου Δέκατου 
Τρίτου του Ν.2338/95 (ΦΕΚ 202 Α')». 

2. Η παράγραφος 7του άρθρου 2του Π.Δ. 609/85, όπως 
αντικαταστάθηκε με την παράγραφο 1 του άρθρου 1 του 
Π.Δ. 285/97 (Α' 207), αντικαθίσταται ως εξής: 

«7. Οι εργοληπτικές επιχειρήσεις γίνονται δεκτές στις 
δημοπρασίες και σε κοινοπραξία αν δεν το αποκλείει η 
διακήρυξη. Οι εργοληπτικές επιχειρήσεις που κοινο- 
πρακτούν πρέπει να είναι της αυτής κατηγορίας και να 
ανήκουν όλες στην ίδια με την καλούμενη στη δημοπρα¬ 
σία τάξη ή και στην αμέσως ανώτερη τάξη. Η κάθε μία 
από τις επιχειρήσεις που κοινοπρακτούν, συμμετέχει 
στην κοινοπραξία με ποσοστό όχι μικρότερο του 25% 
του προϋπολογισμού της Υπηρεσίας του δημοπρατού- 
μενου έργου». 

3. Στο άρθρο 2 του Π.Δ. 609/85 προστίθεται παράγρα¬ 
φος 9 ως εξής: 

«9. Οι διατάξεις του παρόντος άρθρου για τις κοινο- 
πρακτούσες εργοληπτικές επιχειρήσεις τελούν υπό την 
επιφύλαξη των διατάξειον για τα κατώτατα όρια, της πα¬ 
ραγράφου 5 του άρθρου 16 του Ν. 1418/84 που προστέ¬ 
θηκε με το άρθρο 16 παράγραφος 2 του Ν.2308/95 (ΦΕΚ 
114 Α') και της παραγράφου 1 του άρθρου 5 του 
Ν.2576/98 (ΦΕΚ 25 Α>. 

Άρθρο 2 
Δημοπρασίες 

Το πρώτο εδάφιο της παραγράφου 2 του άρθρου 3 του 
Π.Δ. 609/85 αντικαθίσταται ως εξής: 

«2. Αν πρόκειται για έργο που ο προϋπολογισμός του εί¬ 
ναι μεγαλύτερος από το όριο που επιτρέπεται απευθείας 
ανάθεση και μέχρι του ποσού που καθορίζεται κάθε φορά 
σύμφωνα με τις διατάξεις του δεύτερου εδαφίου της παρ. 

1 του άρθρου 83 του Ν.2362/95 (Α' 247), μπορεί να διε- 
νεργηθεί πρόχειρος διαγωνισμός ή προφορική δημοπρα¬ 
σία, σύμφωνα με τα οριζόμενα στο άρθρο 25 του παρό¬ 
ντος». 

Άρθρο 3 

Συμβατικά Τεύχη 

Το πρώτο εδάφιο της παρ. 5 του άρθρου 5 του Π.Δ. 
609/85 αντικαθίσταται ο>ς εξής: 

«5. Ο προϋπολογισμός της Υπηρεσίας όταν είναι ανα¬ 
λυτικός ομαδοποιεί τις ομοειδείς εργασίες με ένδειξη του 
αθροίσματος της δαπάνης κάθε ομάδας». 

Άρθρο 4 

Σύστημα προσφοράς με ενιαίο ποσοστό έκπτωσης 

Η παρ. 1 του άρθρου 6 του Π.Δ. 609/85 αντικαθίσταται 
ως εξής: 

«1. Το σύστημα προσφοράς με ενιαίο ποσοστό έκπτω¬ 
σης (περιπτ. απαρ. 4του άρθρου 4του Ν.1418/84) εφαρ¬ 
μόζεται μόνο σε έργα που η προμέτρηση των εργασιών εί¬ 
ναι δύσκολη ή αδύνατη, όπως είναι ιδίως τα έργα συντη¬ 
ρήσεων, βελτιώσεων και ανακαινίσεων και ο 
προϋπολογισμός Υπηρεσίας δεν υπερβαίνει το ανώτατο 
όριο μέχρι του οποίου γίνονται δεκτές εργοληπτικές επι¬ 
χειρήσεις Γ τάξης». 

Άρθρο 5 

Σύστημα προσφοράς με συμπλήρωση τιμολογίου και 
έλεγχο ομαλότητας 

Το τελευταίο εδάφιο της παρ. 2βτου άρθρου 8 του Π.Δ. 
609/85 αντικαθίσταται ως εξής: 

«Το κονδύλιο για απρόβλεπτες δαπάνες συμπληρώνε¬ 


ται από την Υπηρεσία σύμφωνα με τα οριζόμενα στην 
παρ. 6 του άρθρου 2 του παρόντος διατάγματος». 

Άρθρο 6 

Σύστημα προσφοράς που περιλαμβάνει 
μελέτη και κατασκευή 

Το άρθρο 10 του Π.Δ. 609/85 αντικαθίσταται ως εξής : 

«1. Για την επιλογή του συστήματος προσφοράς που 
περιλαμβάνει μελέτη και κατασκευή απαιτείται αιτιολογη¬ 
μένη γνώμη του οικείου Τεχνικού Συμβουλίου της αρμό¬ 
διας Προίσταμένης Αρχής, με τη συμμετοχή στη σύνθεσή 
του και εκπροσώπου των Εργοληπτικών Οργανώσεων. 

Το σύστημα προσφοράς μελέτης και κατασκευής 
εφαρμόζεται στις περιπτώσεις έργων που επιδέχονται ει¬ 
δικούς τρόπους κατασκευής ή μεθόδους που καλύπτο¬ 
νται από τεχνογνωσίες ή άλλα κατοχυρωμένα δικαιώματα 
ή στα έργα με ιδιομορφίες ως προς τον τρόπο και τις φά¬ 
σεις κατασκευής τους ή αν κρίνεται σκόπιμος ο συνδυα¬ 
σμός βελτίωσης ή ολοκλήρωσης ή αναθεώρησης υπάρ- 
χουσας μελέτης της Υπηρεσίας με την κατασκευή ή ανα¬ 
ζήτηση εναλλακτικών λύσεων. 

Κατά την εφαρμογή του συστήματος αυτού μπορεί με 
τη διακήρυξη να ζητείται από τους συναγωνιζόμενους, 
εκτός από την οικονομική τους προσφορά, η συμπλήρω¬ 
ση ή σύνταξη μελετών, ο προσδιορισμός τεχνολογικών 
χαρακτηριστικών και προδιαγραφών επιμέρους στοιχεί¬ 
ων του έργου ή η υποβολή προτάσεων-λύσεων σε δεδο¬ 
μένο τεχνικό πρόβλημα, ή ο καθορισμός της προθεσμίας 
για την αποπεράτωση κατασκευής του έργου σε συνδυα¬ 
σμό με τα λειτουργικά έξοδα και την αποδοτικότητα της 
επένδυσης. Τα ανωτέρω ζητούμενα προσαρμόζονται στο 
αντικείμενο της κάθε σύμβασης. 

2. Απαραίτητη προϋπόθεση για την επιλογή του συστή¬ 
ματος προσφοράς που περιλαμβάνει μελέτη και κατα¬ 
σκευή πέρα από τα οριζόμενα στην προηγούμενη παρά¬ 
γραφο, είναι η ύπαρξη εγκεκριμένης Προμελέτης και Οι¬ 
κονομοτεχνικής Μελέτης της Υπηρεσίας για τον 
καθορισμό του προϋπολογισμού Υπηρεσίας. Τα τεύχη 
δημοπράτησης περιλαμβάνουν μεταξύ των άλλων «Κανο¬ 
νισμό μελετών Έργου» και« Πρότυπα Κατασκευής Έρ¬ 
γου», τα οποία συντάσσονται ειδικά για το προς δημο- 
πράτηση έργο ή υπάρχουν και εφαρμόστηκαν σε παρό¬ 
μοια έργα. 

Μετά την έγκριση της Π ροκαταρκτικής Μελέτης της Υπη¬ 
ρεσίας και προ της έγκρισης της Προμελέτης προηγείται η 
εκπόνηση όλων των αναγκαίων καλούμενων «υποστηρικτι¬ 
κών μελετών» όπως π.χ. είναι οι μελέτες των συνθηκών του 
έργου και όλες οι απαραίτητες πράξεις ή αποφάσεις που 
επιτρέπουν την ακώλυτη εφαρμογή της σύμβασης όπως 
π.χ. αδειοδοτήσεις συναρμοδίων φορέων. 

Οι διαγωνιζόμενοι υποβάλλουν στη δημοπρασία τουλά¬ 
χιστον Προμελέτη όλων των απαραίτητων έργων ή Ορι¬ 
στική Μελέτη προκειμένου για κτιριακά έργα. Οι μελετη¬ 
τές όλων των διαγωνιζομένων πρέπει να έχουν τα κατάλ¬ 
ληλα προσόντα, σύμφωνα με την ισχύουσα νομοθεσία για 
τα πτυχία μελετητών και γραφείων μελετών ή ισοδύναμη 
εμπειρία προκειμένου για Ευρωπαϊκά γραφεία μελετών 
με έδρα εκτός Ελλάδας. 

3. Η οικονομική προσφορά περιλαμβάνει το εργολαβικό 
αντάλλαγμα κατ’αποκοπή για ολόκληρο το έργο ή για 
τμήματα του έργου. Με τη διακήρυξη μπορεί να ζητείται 
και συμπλήρωση Τιμολογίου από το διαγωνιζόμενο, προ¬ 
κειμένου να διαπιστωθεί ο βαθμός προετοιμασίας της οι- 

κονομικής προσφοράς ή να αποτιμηθούν τυχόν διαφορο¬ 
ποιήσεις που ενδεχόμενα προκόψουν από την υπηρεσία ή 
από απρόβλεπτες περιστάσεις. 

4. Για την ανάδειξη του αναδόχου, κατά το σύστημα του 
παρόντος άρθρου, λαμβάνονται υπόψη οι οικονομικές 
προσφορές σε συνδυασμό με την αξιολόγηση των τεχνι¬ 
κών προσφορών. Η ΕΕΑ κατ’ αρχήν ελέγχει τις τεχνικές 
προσφορές κατά πόσο τηρούν τις τεχνικές προδιαγρα¬ 
φές που καθορίζονται με τα συμβατικά τεύχη και ανακοι¬ 
νώνει το αποτέλεσμα με πρακτικό στο οποίο αποφασίζει 
ποιες προσφορές γίνονται δεκτές και ποιες απορρίπτο¬ 
νται. Το πρακτικό αυτό ανακοινώνεται στους διαγωνιζό- 
μενους. Κατά του ανωτέρω πρακτικού χωρούν ενστάσεις 
εντός πέντε (5) ημερών από την ανακοίνωσή του. Μετά 
την εκδίκαση των ενστάσεων προχωρεί η διαδικασία της 
κρίσης και αξιολόγησης των τεχνικών προσφορών από 
την ΕΕΑ και συντάσσεται νέο πρακτικό που ανακοινώνε¬ 
ται στους ενδιαφερομένους πριν ανοιχθούν οι οικονομι¬ 
κές προσφορές. Κατά του πρακτικού αυτού χωρούν επί¬ 
σης ενστάσεις εντός πέντε (5) ημερών από της ανακοινώ- 
σεώς του στους διαγωνιζόμενους. Τα κριτήρια της 
αξιολόγησης και ο βαθμός επιρροής τους στην επιδιωκό- 
μενη βέλτιστη ποιότητα ορίζονται πάντοτε οτη διακήρυ¬ 
ξη. Οι κρινόμενες μελέτες βαθμολογούνται πάντοτε με 
εκατονταβάθμια βαθμολογία και καθορίζεται η ελάχιστη 
επιτρεπόμενη αποδεκτή βαθμολογία, η οποία δεν μπορεί 
να είναι μικρότερη από το εβδομήντα (70). 

Ελάχιστη βαθμολογία μπορεί να ορίζεται και για κριτή¬ 
ριο ή κριτήρια που επηρεάζουν σημαντικά την ολη ποιό¬ 
τητα της τεχνικής προσφοράς. Προσφορά που βαθμολο¬ 
γείται κάτω από την ελάχιστη συνολική επιτρεπόμενη 
βαθμολογία απορρίπτεται. Αν ορίζεται στη διακήρυξη, το 
ίδιο ισχύει και αν κριτήριο ή κριτήρια βαθμολογήθηκαν 
κάτω από την ελάχιστη βαθμολογία που καθορίστηκε στο 
κριτήριο ή στα κριτήρια αυτά. 

Θέσπιση κριτηρίου ή υποκριτηρίου για την εμπειρία τό¬ 
σο του μελετητή του διαγωνιζόμενου όσο και αυτού τού¬ 
του του διαγωνιζόμενου σε περίπτωση διαγωνισμού ανοι¬ 
χτής διαδικασίας απαγορεύεται. Όταν το κύριο αντικεί¬ 
μενο της τεχνικής προσφοράς είναι η μελέτη του 
διαγωνιζόμενου, η συνολική βαθμολογία τυχόν κριτηρίων 
που αφορούν σε άλλες απαιτήσεις δεν μπορεί να υπερ¬ 
βαίνει τα 15/100. 

5. Σε κάθε υποβαλλόμενη προσφορά αντιστοιχεί η 
ανηγμένη προσφορά της που προκύπτει ως συνάρτηση 
της οικονομικής προσφοράς (Π) και της συνολικής βαθ¬ 
μολογίας (Β), δηλαδή ισχύει Πα=φ (Π, Β) όπου Πα η ανηγ¬ 
μένη προσφορά. Προσωρινή μειοδότρια ή βέλτιστη προ¬ 
σφορά είναι η ελάχιστη από τις Πα. 

Για την εξεύρεση του τύπου της Πα, ο οποίος ορίζεται 
στη διακήρυξη, καθορίζεται σε κάθε περίπτωση έργου το 
τμήμα της Π που επηρεάζεται από την επιδιωκόμενη ποι¬ 
ότητα της τεχνικής προσφοράς και το υπόλοιπο τμήμα 
της Π στο οποίο δεν επιδρά η τεχνική αξιολόγηση. 

Αν 0=ρ.Π όπου ρ είναι το υπόλοιπο τμήμα της Π, το μη 
επηρεαζόμενο από την τεχνική αξιολόγηση και όταν 
Ρ< 1,0, τότε το πρώτο τμήμα της Π είναι (Ι-ρ),Π και σε αυ¬ 
τό επιδρά η βαθμολογία Β/100. 

Διαμορφώνεται έτσι ο γενικός τύπος της Πα που είναι: 

Πα= (Ι-ρ).Π :_Β_+ ρ Π = Κ.Π όπου Κ= (Ι-ρ) . ΙΟΟ +ρ 

100 Β 

Για τιμές του ρ ίσες προς 0,00 ή 0,05 ή 0,10 ή 0,15 κλπ. 
προκύπτουν διάφοροι τύποι της Πα. Η τιμή του ρ ορίζεται 


πάντοτε στη διακήρυξη και αιτιολογείται συνοπτικά. Για 
να είναι επιλέξιμο το σύστημα προσφοράς μελέτης και 
κατασκευής και να ισχύουν τα ανωτέρω, πρέπει ρ<0,40. 
Ο διαιρέτης Β/100 που επιδρά στο τμήμα (Ι-ρ).Π απαγο¬ 
ρεύεται να εμφανίζεται με «δύναμη» μεγαλύτερη της 
πρώτης. Αν στη συνάρτηση Πα=φ(Π.Β), επιδιώκεται η 
ενίσχυση της επιρροής της Π μπορεί να τίθεται ως διαι¬ 
ρέτης του (Ι-ρ).Π, 0, 

(Β).0,5 οπότε Κ= (Ι-ρ).ΙΟ +ρ 
100 νΒ 

και προκύπτουν αντίστοιχοι τύποι για την Πα. 

6. Όταν το σύστημα προσφοράς μελέτης-κατασκευής 
συνδυάζεται με άλλο ή άλλα συστήματα προσφοράς και 
στο σύστημα μελέτης-κατασκευής αντιστοιχεί τμήμα που 
υπερβαίνει το ήμισυ του προϋπολογισμού Υπηρεσίας, θε- 
ωρουμένου ότι περιλαμβάνει τη δαπάνη των εργασιών (με 
τα γενικά έξοδα και το όφελος της επιχείρησης) και τις 
απρόβλεπτες δαπάνες (απρόβλεπτα), για να είναι ομαλή 
η συνολική προσφορά πρέπει για τον προϋπολογισμό 
προσφοράς των τμημάτων του προϋπολογισμού Υπηρε¬ 
σίας που αντιστοιχούν στο άλλο ή στα άλλα συστήματα 
προσφοράς, να ισχύει η σχέση : 

0.90.(Π.Υ).(1-εμ) < ππ < 1,10.(Π.Υ).(1-ε μ ). όπου : 

Π.Υ. είναι ο προϋπολογισμός υπηρεσίας του κάθε άλ¬ 
λου τμήματος του συνολικού προϋπολογισμού υπηρε¬ 
σίας, εκτός από αυτό που αντιστοιχεί στο σύστημα προ¬ 
σφοράς μελέτης-κατασκευής. 

Π.Π είναι ο προϋπολογισμός προσφοράς που αντιστοι¬ 
χεί στον ανωτέρω Π.Υ. και εμ είναι η μέση έκπτωση επίτοις 
εκατό (%) που προκύπτει από τη σύγκριση του συνολικού 
προϋπολογισμού προσφοράς προς το συνολικό προϋπο¬ 
λογισμό υπηρεσίας. 

Γ ια την εξεύρεση του συνολικού προϋπολογισμού προ¬ 
σφοράς, για το τμήμα που αντιστοιχεί στο σύστημα προ¬ 
σφοράς μελέτης-κατασκευής τίθεται η αντίστοιχη Πα. 

Αν έστω και σε ένα από τα άλλα τμήματα του προϋπο¬ 
λογισμού υπηρεσίας, ο αντίστοιχος προϋπολογισμός 
προσφοράς δεν πληρεί την ανωτέρω σχέση η συνολική 
προσφορά απορρίπτεται ως απαράδεκτη. 

7. Οταν το σύστημα προσφοράς μελέτης-κατασκευής 
συνδυάζεται με άλλο ή άλλα συστήματα προσφοράς και 
στο σύστημα μελέτης-κατασκευής αντιστοιχεί τμήμα που 
υπολείπεται του ημίσεως του προϋπολογισμού υπηρε¬ 
σίας, θεωρουμένου όπως στην προηγούμενη παράγρα¬ 
φο, για να είναι ομαλός ο προϋπολογισμός προσφοράς, 
που αντιστοιχεί στο τμήμα με το σύστημα προσφοράς με¬ 
λέτης-κατασκευής, εφαρμόζεται ανάλογα η σχέση της 
προηγούμενης παραγράφου με την επισήμανση ότι ως 
Π.Π. νοείται η Πα και ως Π.Υ. τίθεται ο προϋπολογισμός 
υπηρεσίας του τμήματος με το σύστημα προσφοράς με¬ 
λέτης-κατασκευής. Αν στο άλλο σύστημα προσφοράς 
εφαρμόζονται οι διατάξεις του άρθρου 2 του 
Ν.2576/1998, οι εκπτώσεις Ε% που συγκροτούν την 1.Σ 
προκύπτουν από τη σύγκριση των αντίστοιχων προϋπο¬ 
λογισμών προσφορών προς τον προϋπολογισμό υπηρε¬ 
σίας του τμήματος που υπερβαίνει το ήμισυ του συνολι¬ 
κού προϋπολογισμού υπηρεσίας. 

Αν δεν πληρούται η σχέση της προηγούμενης παρα¬ 
γράφου για το τμήμα του προϋπολογισμού υπηρεσίας 
που αντιστοιχεί στο σύστημα προσφοράς μελέτης-κατα¬ 
σκευής η συνολική προσφορά απορρίπτεται. 

8. Όταν συνδυάζονται περισσότερα από ένα συστήμα¬ 
τα προσφοράς υπάρχουν και περισσότεροι από ένας 

σφραγισμένοι φάκελοι των αντίστοιχων μερικών οικονο¬ 
μικών προσφορών. Όσο διαρκεί η εξέταση της μερικής 
προσφοράς που αντιστοιχεί στο κύριο σύστημα προσφο¬ 
ράς, δηλαδή αυτό στο οποίο αντιστοιχεί τμήμα που υπερ¬ 
βαίνει το ήμισυ του προύπολογισμού υπηρεσίας η άλλη 
μερική προσφορά παραμένει σφραγισμένη». 

Άρθρο 7 

Προσφορά που περιλαμβάνει άλλα ανταλλάγματα 

Το δεύτερο εδάφιο της παρ.2 του άρθρου 13 του Π.Δ. 
609/85 αντικαθίσταται ως ακολούθως: 

«Για την ανάδειξη του αναδόχου εφαρμόζονται ανάλο¬ 
γα οι διατάξεις των παρ. 4 και 5 του άρθρου 10 του παρό¬ 
ντος». 

Άρθρο 8 

Διαδικασία κατάθεσης προσφορών 

1. Το πέμπτο εδάφιο της παραγράφου 3 του άρθρου 17 
του Π.Δ. 609/85 (ΦΕΚ 223Α'), που προστέθηκε με την πα¬ 
ράγραφο 3 του άρθρου 1 του Π.Δ. 285/1997 (ΦΕΚ 207Α') 
και αφορά τον τρόπο κατάθεσης των προσφορών δεν 
ισχύει στις δημοπρασίες έργων των οποίων η προϋπολο- 
γιζόμενη αξία δεν υπερβαίνει το εκάτοστε οριζόμενο όριο 
για την εφαρμογή των Κοινοτικών Οδηγιών. 

2. Το δεύτερο εδάφιο της παραγράφου 4 του άρθρου 

17 του Π.Δ. 609/85 αντικαθίσταται ως εξής : 

«Τα λοιπά έγγραφα και δικαιολογητικά που έχουν ζητη¬ 
θεί από τη διακήρυξη, παραδίδονται σε χωριστό ανοιχτό 
φάκελο, στον οποίο περιέχονται και τα κατά νόμο χαρτό¬ 
σημα και μηχανόσημα των συμβατικών τευχών που υπο¬ 
λογίζονται με βάση τον προϋπολογισμό της Υπηρεσίας». 

3. Το πρώτο εδάφιο της παραγράφου 8 του άρθρου 17 
του Π.Δ. 609/85 αντικαθίσΓαται ως εξής: 

«8. Αν πρόκειται για δημοπρασία με αξιολόγηση προ¬ 
σφορών ή εφαρμογή του άθρου 2 του Ν.2576/1998 (ΦΕΚ 
25Α') η Επιτροπή διαγωνισμού μετά και την απόφαση της 
Προϊστάμενης Αρχής σε τυχόν υποβληθείσες αντιρρή¬ 
σεις, διαβιβάζει το σύνολο των κλειστών προσφορών με¬ 
τά του σχετικού πρακτικού της στην Επιτροπή Εισήγησης 
για Ανάθεση για να γίνει αξιολόγηση των τεχνικών προ¬ 
σφορών ή εφαρμογή της διαδικασίας που προβλέπεται 
στο άρθρο 2 του ανωτέρω νόμου αντίστοιχα». 

Άρθρο 9 

Διαδικασία εξέτασης προσφορών και εισήγηση 
για ανάθεση 

1. Τα δύο πρώτα εδάφια της παραγράφου 1 του άρθρου 

18 του Π.Δ. 609/85 αντικαθίστανται ως εξής: 

«1. Η Επιτροπή Εισήγησης για Ανάθεση (Ε.Ε.Α.) εξετά¬ 
ζει τις προσφορές σύμφωνα με τα οριζόμενα στο άρθρο 
1 του Ν.2576/98 και γνωμοδοτεί αιτιολογημένα για το 
αποτέλεσμα της δημοπρασίας. Στις περιπτώσεις δημο¬ 
πρασιών με αξιολόγηση προσφορών προηγείται η αξιο¬ 
λόγηση των τεχνικών προσφορών σύμφωνα μετηνπαρ. 4 
του άρθρου 10». 

2. Η παράγραφος 2του άρθρου 18 του Π.Δ. 609/85 αντι¬ 
καθίσταται ως εξής: 

«2. Κατ 1 αρχήν εξετάζεται η ανάθεση στην επιχείρηση 
που υπέβαλε τη μικρότερη ή τη βέλτιστη αντίστοιχα προ¬ 
σφορά και αν η επιχείρηση αυτή δεν πληρεί τις προϋπο¬ 
θέσεις του άρθρου 1 του Ν.2576/98 εξετάζεται η αμέσως 
επόμενη προσφορά κατά σειρά ύψους και ούτω καθ’εξής 
ώστε να εξασφαλίζεται η έγκαιρη, άρτια και οικονομική 
κατασκευή του έργου». 


3. Στο άρθρο 18του Π.Δ. 609/85προστίθεται παράγρα¬ 
φος 3 που έχει ως εξής: 

«3. Στην περίπτωση εφαρμογής των διατάξεων του άρ¬ 
θρου 2 του Ν.2576/98 η Επιτροπή Εισήγησης για Ανάθε¬ 
ση σε ανοιχτή συνεδρίαση ή συνεδριάσεις αποσφραγίζει 
διαδοχικά (ένα προς ένα) τους φακέλους των οικονομι¬ 
κών προσφορών και αφού ελέγξει το περιεχόμενό τους 
καταχωρεί στο οικείο πρακτικό τα στοιχεία των φακέλων 
και παρακρατεί τα κατά νόμο χαρτόσημα ή μηχανόσημα 
με βάση τον προϋπολογισμό προσφοράς κάθε εργολη¬ 
πτικής επιχείρησης και του σχετικού υπολογισμού τους 
και τα υπόλοιπα τα επιστρέφει σ’αυτή. Κατά τον ανωτέρω 
έλεγχο έχουν ανάλογη εφαρμογή και οι διατάξεις της 
παρ. 5 του προηγούμενου άρθρου 17. Με ευθύνη του 
Προέδρου της Ε. Ε. Α., οι υπόλοιποι φάκελοι εκτός από τον 
ελεγχόμενο παραμένουν σφραγισμένοι. 

Στα πλαίσια του ελέγχου κάθε φακέλου η Ε.Ε.Α. ελέγχει 
και την ομαλότητα των οικονομικών προσφορών, αν γιατο 
δημοπρατούμενο έργο έχει επιλεγεί ένα από τα συστή¬ 
ματα της παρ. 4 του άρθρου 4 του Ν. 1418/84. 

Μετά το διαδοχικό άνοιγμα και τον έλεγχο του συνόλου 
των οικονομικών προσφορών καταρτίζεται η 1 .Σ (πρώτη 
σειρά) με τις εκπτώσεις των παραδεκτών προσφορών και 
εφαρμόζεται η διαδικασία προσδιορισμού των τυχόν 
υπερβολικά χαμηλών προσφορών (υ.χ.π.), σύμφωνα με 
τις διατάξεις του άρθρου 2 του Ν.2576/98, όπως αυτή κα¬ 
θορίζεται με τις αποφάσεις του Υπουργού Περιβάλλο¬ 
ντος, Χωροταξίας και Δημοσίων Έργων που εκδίδονται 
κατ’εξουσιοδότηση των διατάξεων αυτών. 

Η εφαρμογή της ανωτέρω διαδικασίας καταχωρείται 
στο πρακτικό της ΕΕΑ ή σε παράρτημά του που υπογρά¬ 
φεται από τα μέλη της. Ακολουθεί ανακοίνωση του Προέ¬ 
δρου της ΕΕΑ σε πίνακα της Υπηρεσίας που διεξάγονται 
οι ανοιχτές συνεδριάσεις της ΕΕΑ με την οποία γνωστο¬ 
ποιείται στους διαγωνιζόμενους ότι το Πρακτικό διατίθε¬ 
ται για ενημέρωσή τους και οι οποίοι μπορούν μέσα σε πέ¬ 
ντε (5) ημέρες από την ανωτέρω ανακοίνωση να υποβάλ¬ 
λουν τις σχετικές αντιρρήσεις τους. 

Αν κατά του ανωτέρω πρακτικού δεν υποβληθούν αντιρ¬ 
ρήσεις η ΕΕΑ ολοκληρώνει το πρακτικό της και γνωμοδο¬ 
τεί αιτιολογημένα για το αποτέλεσμα της δημοπρασίας. 
Αν κατά του ανωτέρω Πρακτικού υποβληθούν αντιρρή¬ 
σεις η ΕΕΑ υποβάλλει αυτές μαζί με το Πρακτικό και τη 
γνώμη της στην Προίσταμένη Αρχή, η οποία αποφασίζει 
σχετικά. Αν με την απόφαση της Προϊσταμένης Αρχής επί 
των αντιρρήσεων επέρχονται αλλαγές στην 1 .Σ των αρχι- 
κώς παραδεκτών εκπτώσεων η ΕΕΑ εφαρμόζει εκ νέου τη 
διαδικασία προσδιορισμού των τυχόν τελικά υπερβολι¬ 
κών χαμηλών προσφορών (τ.υ.χ.π.) στην καινούργια 1 ,Ση 
οποία καταρτίζεται με τις τελικά παραδεκτές εκπτώσεις. 
Η δεύτερη εφαρμογή της διαδικασίας, όπως και η πρώτη, 
συνοδεύει το πρακτικό της ΕΕΑ και υπογράφεται από τα 
μέλη της. Το νέο πρακτικό υποβάλλεται στην Προϊσταμέ- 
νη Αρχή με την αιτιολογημένη γνώμη της ΕΕΑ για την Ανά¬ 
θεση του έργου". 

Άρθρο 10 

Διαδικασία προεπιλογής 

Το δεύτερο εδάφιο της παραγράφου 1 του άρθρου 19 
του Π.Δ. 609/85 αντικαθίσταται ως εξής : 

«Η επιτροπή αυτή που συγκροτείται από την Προϊστα- 
μένη Αρχή δεν μπορεί να έχει περισσότερα από 7 μέλη και 
αποφασίζει για τη συγκεκριμένη προεπιλογή με σχετικό 

πρακτικό στο οποίο περιλαμβάνει και όλα τα στοιχεία που 
έλαβε υπόψη της». 

Άρθρο 11 

Αντιρρήσεις κατά τις διαδικασίες δημοπρασιών 

Το τέταρτο εδάφιο του άρθρου 20 του Π.Δ. 609/85 αντι¬ 
καθίσταται ως εξής: 

«Οι αντιρρήσεις υποβάλλονται μέσα σε δύο (2) εργάσι¬ 
μες ημέρες από την ανακοίνωση του αποτελέσματος του 
αντίστοιχου σταδίου, εκτός από τις περιπτώσεις της παρ. 
2 του άρθρου 19 και της παρ. 3 του άρθρου 18 καθώς και 
κατά την εφαρμογή των διατάξεων του άρθρου 10 του πα¬ 
ρόντος διατάγματος που υποβάλλονται μέσα σε πέντε (5) 
ημέρες από την ανακοίνωση του αποτελέσματος και απευ¬ 
θύνονται στον Πρόεδρο της αντίστοιχης Επιτροπής». 

Άρθρο 12 

Επιτροπές Εισήγησης για Ανάθεση 

Το πρώτο εδάφιο της παραγράφου Ια του άρθρου 22 
του Π.Δ. 609/85 αντικαθίσταται ως εξής: 

«Τέσσερις τεχνικούς υπαλλήλους φορέων του Δημοσί¬ 
ου Τομέα, που έχουντην αντίστοιχη δυνατότητα ανάλογα 
με τα στελέχη που διαθέτουν οι Υπηρεσίες για την αξιο¬ 
λόγηση δημοπρατούμενου τεχνικού έργου». 

Άρθρο 13 

Έγκριση αποτελέσματος δημοπρασίας 

1. Στο τέλος της παρ. 1 του άρθρου 24 του Π.Δ. 609/85 
προστίθεται εδάφιο ως εξής: 

«Η βελτίωση της προσφοράς σε ό,τι αφορά την οικονο¬ 
μική προσφορά εφαρμόζεται μόνο στην περίπτωση ανά¬ 
θεσης του έργου με τις διαδικασίες που προβλέπονται 
στις διατάξεις του άρθρου 4 παρ. 2γ του Ν. 1418/84 και 
του άρθρου 7 παρ. 3 του Π.Δ. 23/93». 

2. Η παρ. 4 του άρθρου 24 του Π.Δ. 609/85 αντικαθίστα¬ 
ται ως εξής: 

«4. Η Προϊσταμένη Αρχή μπορεί αιτιολογημένα να μην 
εγκρίνει το αποτέλεσμα δημοπρασίας και να δημοπρατή- 
σει πάλι το έργο με τους ίδιους ή τροποποιούμενους 
όρους ή να προχωρήσει στην κατασκευή του, κατά οποι- 
ονδήποτε άλλο νόμιμο τρόπο». 

Άρθρο 14 

Πρόχειρος διαγωνισμός - Προφορική δημοπρασία 

Η παρ. 1 του άρθρου 25 του Π.Δ. 609/85 αντικαθίσταται 
ως εξής: 

«1. Μέχρι του ορίου που επιτρέπεται πρόχειρος διαγω¬ 
νισμός σύμφωνα με την παρ. 1 του άρθρου 83 του 
Ν.2362/1995 (ΦΕΚ247Α) αυτός διενεργείται με τις διατά¬ 
ξεις αυτές». 

Άρθρο 15 

Εγγυήσεις καλής εκτέλεσης 

Η παρ.2 του άρθρου 27 του Π.Δ. 609/85 αντικαθίσταται 
ως εξής: 

«2. Συμπληρωματική εγγύηση ίδιου, όπως στην παρ.1, 
ποσοστού κατατίθεται και για κάθε συμπληρωματική σύμ¬ 
βαση. Αν δεν κατατεθεί σχετική εγγυητική επιστολή για τη 
συμπληρωματική σύμβαση γίνεται παρακράτηση του 
αντίστοιχου ποσού μέχρι την κατάθεση της εγγυητικής 
επιστολής. Αν εγκριθεί μείωση των συμβατικών ποσών γί¬ 
νεται ανάλογη μείωση των εγγυήσεων που έχουν προσ- 
διορισθεί με βάση τον προϋπολογισμό της Υπηρεσίας. Η 
μείωση γίνεται, ύστερα από αίτηση του αναδόχου, με 
απόφαση της Διευθύνουσας Υπηρεσίας». 


Άρθρο 16 

Κοινοποίηση στον Ανάδοχο - Εκπροσώπηση 

Το δεύτερο εδάφιο της παρ. 2 του άρθρου 29 του Π.Δ. 
609/85 αντικαθίσταται ως ακολούθως: 

«Όταν πρόκειται για υπογραφή του χρονοδιαγράμμα¬ 
τος, των επιμετρήσεων, των πρωτοκόλλων αφανών εργα¬ 
σιών, των πρωτοκόλλων κανονισμού τιμών μονάδος νέων 
εργασιών (Π.Κ.Τ.Μ.Ν.Ε.) των ανακεφαλαιωτικών πινά¬ 
κων, συμπληρωματικών συμβάσεων, των πιστοποιήσεων 
και της επί τόπου παρακολούθησης και διοίκησης κατα¬ 
σκευής του έργου, ο ανάδοχος μπορεί να αντιπροσωπευ- 
θεί από τεχνικό στέλεχος της επιχείρησης ή άλλο τεχνικό 
που έχει τα νόμιμα τυπικά και ουσιαστικά προσόντα». 

Άρθρο 17 

Σύμπραξη στην κατασκευή του μελετητή 

Το πρώτο εδάφιο της παρ.3 του άρθρου 30 του Π.Δ. 
609/85 αντικαθίσταται ως εξής: 

«3. Αν υπάρχει ανάγκη τροποποίησης της μελέτης, με¬ 
τά την υπογραφή της σύμβασης κατασκευής του έργου, 
για την εκτέλεση συμπληρωματικών εργασιών, σύμφωνα 
με την παρ.1 του άρθρου 8 του Ν. 1418/1984, όπως αυτή 
αντικαταστάθηκε με την παρ. 1 του άρθρου τέταρτου του 
Ν.2372/1996 (ΦΕΚ29Α ), χωρίς υπαιτιότητα του μελετητή 
ή αν έχει συμπληρωθεί ο χρόνος παραγραφής που ανα- 
φέρεται στην προηγούμενη παράγραφο, μπορεί να ανα¬ 
τεθούν οι τροποποιήσεις αυτές στον ίδιο μελετητή και να 
συμφωνηθεί με αυτόν η αποζημίωσή του κατ’αποκοπή ή 
με απολογισμό των δαπανών του ή με βάση τις διατάξεις 
του Π.Δ. 696/1974 (ΦΕΚ 301 Α'), όπως κάθε φορά ισχύει». 

Άρθρο 18 

Γενικές υποχρεώσεις του Αναδόχου 

Το πρώτο εδάφιο της παρ.2 του άρθρου 34 του Π.Δ. 
609/85 αντικαθίσταται ως εξής : 

«2. Οι έγγραφες εντολές που δίνονται από το αρμόδιο 
όργανο για συμπλήρωση ή τροποποίηση των στοιχείων 
της μελέτης, σύμφωνα με τις παρ. 1 και 2 του άρθρου 8 
του Ν.1418/84, όπως αντικαταστάθηκαν τελικώς με την 
παρ. 1 του άρθρου τέταρτου του Ν.2372/96, είναι υποχρε¬ 
ωτικές για τον Ανάδοχο». 

Άρθρο 19 

Συμπληρωματικές διατάξεις για την αναθεώρηση τιμών 

Η παρ.1 του άρθρου 41 του Π.Δ. 609/85 αντικαθίσταται 
ως εξής: 

«1.0 σταθερός συντελεστής «σ» στον τύπο της αναθε¬ 
ώρησης που προβλέπεται από την παρ.5 του άρθρου 10 
του Ν. 1418/84, όπως αυτή τροποποιήθηκε με την παρ.21 
περίπτωση γ του άρθρου 6 του Ν.2052/1992 (ΦΕΚ Α'94), 
ορίζεται από τη σχέση σ=σ1 +0,01 ν, όπου σΐ είναι συντε¬ 
λεστής που καθορίζεται ενιαία για όλες τις κατηγορίες ή 
και χωριστά για κάθε μία από τις κατηγορίες των δημο¬ 
σίων έργων και προσδιορίζεται με την απόφαση του 
Υπουργού ΠΕΧΩΔΕ που εκδίδεται κατ’εξουσιοδότηση 
των ανωτέρω διατάξεων και «ν» είναι ακέραιος αριθμός 
ίσος με τη μονάδα για την πρώτη αναθεωρητική περίοδο 
που υπολογίζεται αναθεώρηση για τη συγκεκριμένη σε 
κάθε περίπτωση εργολαβία και που αυξάνεται κατά μία 
μονάδα για καθεμιά από τις επόμενες αναθεωρητικές πε¬ 
ριόδους της συγκεκριμένης εγολαβίας. Ο «ν» παύει να αυ¬ 
ξάνει όταν το «σ» γίνει 0,20». 

Άρθρο 20 
Τελικές διατάξεις 

Το άρθρο 59 του Π.Δ. 609/85 αντικαθίσταται ως εξής: 

«Άρθρο 59 

Τελικές και μεταβατικές διατάξεις: 

1. Τα όργανα που αποφασίζουν και γνωμοδοτούν (απο- 
φαινόμενα όργανα) για τα έργα που εκτελούνται από τις 
Υπηρεσίες της Γενικής Γραμματείας Δημοσίων Έργων 
του ΥΠΕΧΩΔΕ είναι: 

α) για τα έργα που εκτελούνται από Ειδικές Υπηρεσίες 
Δημοσίων Έργων (ΕΥΔΕ), που συστήνονται σύμφωνα με 
τις διατάξεις του άρθρου 5 του Ν.679/1977 (ΦΕΚ 245Ά), 
τα οριζόμενα με τις διατάξεις σύστασής τους. 

β) για τα έργα των περιπτώσεων β και γ της παρ.5 του 
άρθρου 1 του Ν.2503/1997 (ΦΕΚ 107Α') τα οριζόμενα με 
την απόφαση του Υπουργού ΠΕΧΩΔΕ που προβλέπεται 
οτις διατάξεις αυτές. 

γ) για έργα αποκατάστασης σεισμοπλήκτων τα οριζό¬ 
μενα με τις ειδικές διατάξεις που ισχύουν για την αποκα¬ 
τάσταση των σεισμοπλήκτων. 

Σε όλες τις ανωτέρω περιπτώσεις α, β και γ επιφυλάσ¬ 
σονται για τις αρμοδιότητες που ασκούνται από την Προϊ- 


σταμένη Αρχή οι διατάξεις του άρθρου 29 του Ν.1558/ 
1985 (ΦΕΚ137Ά). 

2. Όταν παρίσταται ανάγκη διαπίστωσης πραγματικών 
περιστατικών και αν δεν ορίζεται διαφορετικά στο νόμο ή 
στο διάταγμα αυτό, η αρμόδια υπηρεσία μπορεί να προ¬ 
βαίνει σε αυτοψία που ενεργείται από κατάλληλο τεχνικό 
υπάλληλο ή Επιτροπή από τεχνικούς υπαλλήλους που συ¬ 
ντάσσουν σχετική έκθεση. Όταν γίνονται τέτοιες αυτο¬ 
ψίες καλείται να παραστεί και ο Ανάδοχος, αν συντρέχει 
περίπτωση». 

Άρθρο 21 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του Διατάγματος αυτού. 

Αθήνα, 13Αυγούστου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΝΣΤΑΝΤΙΝΟΣ ΛΑΛΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜ ΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηηρ; νννννν.θί.ςΓ 
Θ-ΓΠ3ΪΙ: ην35 @ ΘΙ- 9 Γ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε, - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ Ε Κ. 

5248 141 

Κορίνθου 327 -Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ, 691 00 
ΛΑΡΙΣΑ 

(0531) 22 858 



Διοικητήριο Τ.Κ. 411 10 

(041) 597449 



ΚΕΡΚΥΡΑ 

Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 


ΤΙΜΗ ΦΥΛΛΩΝ “ ^έχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Απ( ^ δ σε χ(5ες και άνω προααύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ λπ.) 

60.000 δρχ. 

3.000 δρχ. 

Β' (Υπουργικές αποφάσεις κ λπ.) 

70.000 >■ 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

15.000 - 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανώτατου Ειδικού Δικαστηρίου (Α Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 »* 

Ανωνύμων Εταιρειών & Ε.Π.Ε. 

250.000 » 

12.500 >* 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - 

12.500 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με ιο ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 











